
1
Canllaw
Dylai’r gweithdy gymryd tua thair awr i’w gwblhau i gyd. Cafodd ei greu yn gyntaf ar gyfer dysgwyr 14–16 oed ond gellir ei addasu wrth addysgu bondio i grwpiau oedran eraill. 
Lawrlwythwch y cyflwyniad PowerPoint, y nodiadau i dechnegwyr a’r llyfr gwaith i fyfyrwyr sy’n cyd-fynd â’r adnodd hwn yn rsc.li/4ftkKNZ.
[bookmark: _Hlk123903186]Darllenwch ein canllawiau iechyd a diogelwch, sydd ar gael yn rsc.li/3IAmFA0, a chynhaliwch asesiad risg cyn gwneud unrhyw waith ymarferol byw. Mae cyngor penodol ar gyfer y cemegion a ddefnyddir yn y prosiect hwn ar gael yn y nodiadau i dechnegwyr. Mae’r cyfarpar diogelwch a awgrymir yn cyd-fynd â gofynion CLEAPSS. Gyda sylweddau nad ydynt yn beryglus, gall gwisgo cotiau labordy helpu i amddiffyn dillad. Efallai y bydd y rheolau diogelwch yn wahanol lle rydych chi’n byw felly mae’n werth edrych ar ganllawiau lleol a chanllawiau’r ysgol.
Cynhaliwch y ddau weithgaredd cyntaf yn y llyfr gwaith i fyfyrwyr mewn grwpiau bach i ddarganfod beth mae’r dysgwyr yn ei wybod ar ddechrau’r diwrnod. Mae’r atebion yn y nodiadau hyn ac yn y cyflwyniad PowerPoint, y gallwch ei rannu â’r grŵp.
Defnyddiwch y cyflwyniad PowerPoint i adolygu bondiau cofalent, gan ddefnyddio carbon a hydrogen fel enghreifftiau. Mae cysylltiadau gyrfa ar gael drwy gydol y gweithgareddau, gyda fideos o broffiliau swyddi i’w gwylio.
Amcanion dysgu
Egluro sut mae bond cofalent yn cael ei ffurfio rhwng dau atom.
Adeiladu modelau ar gyfer o leiaf dri hydrocarbon.
Lluniadu’r adeileddau graffig ar gyfer tri alcan a thri alcen.
[bookmark: _Hlk125625640]Cyfrifo’r adeileddau ar gyfer o leiaf ddau grŵp gweithredol ychwanegol a lluniadu eu fformiwlâu graffig.
Diolchiadau
Cafodd yr adnodd hwn ei ddatblygu’n wreiddiol gan Brifysgol John Moores Lerpwl i gefnogi gwaith allgymorth a gyflwynwyd fel rhan o brosiect Chemistry for All. 
[bookmark: _Hlk124166412]I gael rhagor o wybodaeth am y prosiect, ac i gael rhagor o adnoddau i helpu i ehangu cyfranogiad, ewch i’n canolfan adnoddau allgymorth: rsc.li/3CJX7M3.
[bookmark: _Hlk133499382]Oni nodir yn benodol, mae’r holl luniau dan hawlfraint © Y Gymdeithas Gemeg Frenhinol.


Gweithgaredd 1: hydrocarbonau (5 munud) 
Atebion (hefyd ar sleid 5)
Elfennau – y sylweddau symlaf na ellir eu torri i lawr gan ddefnyddio dulliau cemegol
Cyfansoddyn – sylwedd sy’n cael ei ffurfio pan fydd dwy neu ragor o elfennau cemegol gwahanol yn cael eu bondio’n gemegol â’i gilydd
Hydrocarbon – cyfansoddyn sy’n cynnwys atomau hydrogen a charbon yn unig
Hydrocarbon dirlawn – hydrocarbon sy’n cynnwys bondiau sengl yn unig rhwng yr atomau carbon
Hydrocarbon annirlawn – hydrocarbon sy’n cynnwys un neu ragor o fondiau dwbl neu driphlyg rhwng yr atomau carbon
[image: A red background with white text to highlight a career link]
Cyfathrebwr gwyddoniaeth
Dangoswch y fideo ar sleid 6 yn y cyflwyniad PowerPoint i'r dysgwyr. Mae’n cyflwyno cyfathrebwr gwyddoniaeth ac mae hefyd ar gael yn rsc.li/3CAOzIi. Mae Fernando yn defnyddio’i wybodaeth wyddonol i ddatgelu a chyfleu gwyddoniaeth gymhleth i’r cyhoedd.

Gweithgaredd 2: adeiledd hydrocarbonau (5 munud)
Atebion (hefyd ar sleidiau 8–10)
(a) Mae gan garbon chwe phroton, chwe niwtron a chwe electron.
[image: The electron configuration of carbon showing two circles representing occupied electron shells. There are two dots, representing electrons, on the innermost circle and four dots on the outermost circle]




[image: The electron configuration of hydrogen showing one dot, representing an electron, on a circle representing one occupied electron shell ]Mae gan hydrogen un proton, dim niwtronau ac un electron.





[image: Ffurfwedd electronau methan. Pedwar cylch, sy’n cynrychioli pedwar plisgyn electron, gyda’r briflythyren H yn eu canol. Mae’r rhain yn gorgyffwrdd â chylch, gyda chylch llai arall yn cynnwys y briflythyren C. Mae dau ddot, sy’n cynrychioli electronau, ar y cylch mewnol llai o amgylch y briflythyren C a dot a chroes, sy’n cynrychioli electronau, ym mhob rhan sy’n gorgyffwrdd.
Mae allwedd hefyd yn dangos y croesau fel electronau yn H a dotiau fel electronau yn C]








Gweithgaredd 3: moleciwlau syml (30 munud)
Sylwch: bydd arnoch angen citiau Molymod ar gyfer y gweithgaredd hwn. 
Arddangoswch sut mae’r cit Molymod yn gweithio drwy wneud model o atom hydrogen. Gwnewch y cysylltiad rhwng y fformiwla foleciwlaidd, y fformiwla adeileddol a’r model Molymod (sleid 12). Gwnewch yn siŵr bod y dysgwyr yn gwybod sut mae llenwi’r tabl yn y llyfr gwaith cyn gwneud eu modelau eu hunain. Dangoswch i’r dysgwyr sut mae lluniadu cynrychioliad 2D o fformiwla graffig cyn iddynt ddechrau.
Dylai’r dysgwyr ychwanegu tic yn y drydedd golofn pan fyddant wedi adeiladu’r model ac yna luniadu fformiwla graffig 2D yn y bedwaredd golofn. 
Mewn grwpiau bach, bydd y dysgwyr yn gwneud modelau o chwe moleciwl syml arall. Er mwyn sicrhau bod y dosbarth yn adeiladu’r holl fodelau, efallai yr hoffech bennu moleciwlau penodol i bob grŵp.
Ewch o amgylch y dysgwyr a’u helpu, gan ddangos y gwahaniaeth rhwng bondiau sengl a bondiau dwbl iddynt. Gofynnwch i’r dysgwyr ddangos a disgrifio eu modelau, yna ewch drwy’r atebion ar sleidiau 14–19.


Atebion
1. 
	Moleciwl
	Fformiwla foleciwlaidd
	Wedi adeiladu model Molymod?
X / 
	Fformiwla 
graffig

	[bookmark: _Hlk133499796]Enghraifft: hydrogen
	H2
	
	[image: Full displayed formula for hydrogen gas  ]

	clorin
	Cl2
	
	[image: Full displayed formula of chlorine gas]

	hydrogen clorid
	HCl
	
	[image: Full displayed formula of hydrogen chloride]

	dŵr
	H2O
	
	[image: Full displayed formula for water]

	amonia
	NH3
	
	[image: Full displayed formula for ammonia gas]

	ocsigen
	O2
	
	[image: Full displayed formula for oxygen gas]

	carbon deuocsid
	CO2
	
	[image: Full displayed formula for carbon dioxide ]




Gweithgaredd 4: alcanau (30 munud) 
Cyflwynwch y syniad o alcanau a chysylltu hyn yn ôl ag olew crai a hydrocarbonau.
[image: A red background with white text to highlight a career link]
Arweinydd prosiect arbrofi cymhleth
Ysbrydolwch y dysgwyr i ddilyn gyrfa mewn cemeg drwy ddangos proffil swydd Stuart iddynt. Mae ar gael yn rsc.li/3GQvi87. Mae’n arweinydd prosiect arbrofi cymhleth ym maes olew a nwy yn Shell. Mae Stuart yn defnyddio robotiaid, modelu cyfrifiadurol a data i ymchwilio a datblygu ffyrdd newydd o ddefnyddio olew crai a nwy.
Yna, mewn grwpiau bach, bydd y dysgwyr yn adeiladu modelau o’r pedwar alcan cyntaf. Gofynnwch iddynt adnabod a defnyddio’r patrwm wrth iddynt ychwanegu mwy o atomau carbon a hydrogen. 
Trafodwch yr atebion i Weithgaredd 4 gan ddefnyddio sleidiau 22–25.
Atebion
1. 
	Moleciwl
	Fformiwla foleciwlaidd
	Wedi adeiladu model Molymod?
X / 
	Fformiwla graffig

	methan
	CH4
	
	[image: Full displayed formula of methane gas]

	ethan
	C2H6
	
	[image: Full displayed formula of ethane gas]

	propan
	C3H8
	
	[image: Full displayed formula of propane gas]

	bwtan
	C4H10
	
	[image: Full displayed formula of butane gas]




Erbyn hyn, dylai’r dysgwyr allu cyfrifo’r fformiwla gyffredinol ar gyfer alcan, er y gallai fod angen cymorth ychwanegol ar rai ohonynt yma.
Mae’r sleid PowerPoint sy’n dilyn yr atebion i Weithgaredd 4 yn dangos y fformiwla gyffredinol ar gyfer alcanau. 
Atebion (hefyd ar sleid 26)
Mae nifer yr atomau hydrogen yn cael ei bennu drwy ddyblu nifer yr atomau carbon ac adio dau.
CnH2n+2
Bydd y dysgwyr yn defnyddio’r fformiwla gyffredinol i ragfynegi’r fformiwlâu ar gyfer pentan, hecsan, heptan ac octan. Byddant yn ysgrifennu’r fformiwlâu moleciwlaidd ac adeileddol ac yn adeiladu modelau i wirio eu rhagfynegiadau. Anogwch y dysgwyr i gysylltu atomau carbon mewn llinell syth yn gyntaf er mwyn osgoi isomeredd.
Atebion (hefyd ar sleidiau 27–30)

	Moleciwl
	Fformiwla foleciwlaidd
	Wedi adeiladu model Molymod?
X / 
	Fformiwla graffig

	pentan
pum atom carbon
	C5H12
	
	[image: Full displayed formula of pentane]

	hecsan
chwe atom carbon
	C6H14
	
	[image: Full displayed formula of hexane]

	heptan
saith atom carbon
	C7H16
	
	[image: Full displayed formula of heptane]

	octan
wyth atom carbon
	C8H18
	
	[image: Full displayed formula of octane]


[image: ]
Her
Mae cwestiwn 5 yn gwestiwn i’r dysgwyr roi cynnig arno os oes ganddynt amser dros ben. Gellid rhoi’r cwestiwn hwn fel gwaith cartref hefyd os nad oes digon o amser yn y wers.
Bydd angen i chi ddefnyddio sleid 31 yn y cyflwyniad PowerPoint yma i gyflwyno’r term ‘grymoedd rhyngfoleciwlaidd’ i’r dysgwyr ac i’w helpu i ateb cwestiwn 5d. 
Atebion (hefyd ar sleid 32)
(a) Methan 
(b) Unrhyw dri o blith: pentan; hecsan; heptan; octan; nonan; decan.
(c) Wrth i faint y moleciwlau gynyddu, mae’r ymdoddbwynt a’r berwbwynt yn cynyddu.
(d) Wrth i’r gadwyn garbon fynd yn hirach, mae grymoedd rhyngfoleciwlaidd cryfach rhwng y moleciwlau. Mae angen mwy o egni i drechu’r grymoedd hyn, felly mae’r ymdoddbwyntiau a’r berwbwyntiau yn cynyddu.


Gweithgaredd 5: adweithiau alcanau (30 munud)
Cyflwynwch y gweithgaredd drwy drafod adweithiau alcanau gan gynnwys hylosgiad cyflawn ac anghyflawn. Defnyddiwch sleid 34 i wneud hyn. Mae arddangosiadau yn rhoi cyfle i’r dysgwyr arsylwi a chofnodi eu harsylwadau. Yn y gweithgaredd hwn, byddwch yn arddangos sut i ddefnyddio llosgydd Bunsen, ffrwydrad rheoledig methan a chynhyrchu swigod methan. 
Gwnewch yn siŵr eich bod yn gyfarwydd â’r holl ragofalon diogelwch cyn i chi ddechrau. 
Arddangosiad 1: Fflam llosgydd Bunsen
Taniwch losgydd Bunsen – trowch y goler sawl gwaith a gofyn i’r dysgwyr arsylwi beth sy’n digwydd i’r fflam. Anogwch y dysgwyr i egluro ac ysgrifennu eu harsylwadau. Cyflwynwch y termau hylosgiad cyflawn a hylosgiad anghyflawn. Defnyddiwch sleid 35 yn y cyflwyniad PowerPoint i grynhoi’r arddangosiad a rhoi’r atebion i’r cwestiynau yn y llyfr gwaith i fyfyrwyr.
Atebion
1. (a) Twll aer ar gau; hylosgiad anghyflawn 
1. Twll aer ar agor; hylosgiad cyflawn
Arddangosiad 2: ffrwydrad rheoledig methan
Darllenwch y nodiadau diogelwch a’r dull yn ofalus cyn rhoi cynnig ar yr arddangosiad hwn. Maent ar gael yn rsc.li/3vPcMqv. Ymarferwch yr arddangosiad ffrwydro tun bwyd heb i’r dysgwyr fod yn bresennol nes eich bod yn teimlo’n hyderus. Rhaid i’r arddangosiad gael ei gynnal y tu ôl i sgriniau a rhaid i’r dysgwyr fod bellter diogel i ffwrdd. Rhaid i chi wisgo sbectol diogelwch ac amddiffynwyr clustiau wrth wneud yr arddangosiad.
[bookmark: _Hlk112407294]Gallwch ddod o hyd i’r cyfarpar a’r cemegion sydd eu hangen yn y nodiadau cysylltiedig i dechnegwyr ac ar dudalen yr arbrawf  Ffrwydro tun bwyd gan ddefnyddio methan . Drwy gynnal trafodaeth, helpwch y dysgwyr i ddisgrifio ac yna egluro beth ddigwyddodd yn yr arddangosiad. Dylai’r dysgwyr gofnodi eu harsylwadau ac ateb y cwestiynau yn eu llyfr gwaith.


Atebion 
1. Arsylwadau’r dysgwyr eu hunain, a allai gynnwys: fflam felen, fflam las, caead y tun yn hedfan i ffwrdd, ffrwydrad, clec uchel.
Yr adwaith sy’n digwydd y tu mewn i’r tun yw hylosgiad cyflawn methan â’r ocsigen yn yr aer. Mae’r fflam yn mynd i lawr y simnai ac mae’r cymysgedd methan–aer yn tanio gan achosi ffrwydrad bychan. Mae hyn yn cynhyrchu gwres, golau, sain ac egni sy’n achosi i gaead y tun hedfan i ffwrdd. 
Dyma hafaliad yr adwaith hwn: 
CH4 (n) + 2O2 (n) → CO2 (n) + 2H2O (h)
Arddangosiad 3: swigod methan 
[bookmark: _Hlk112407447][bookmark: _Hlk112407189]Defnyddiwch y dull sy’n cael ei ddisgrifio ar dudalen yr arbrawf Ffrwydro swigod sebon (rsc.li/3GqsNIs) i gynhyrchu swigod sy’n codi i’r nenfwd. Defnyddiwch sblint wedi’i gynnau ar bolyn hir i danio’r swigod. Defnyddiwch yr arddangosiad i ddechrau trafodaethau yn y dosbarth am hylosgiad a chynhyrchion.
Gallwch ddod o hyd i fanylion y cyfarpar a’r cemegion sydd eu hangen yn y nodiadau cysylltiedig i dechnegwyr.
Arweiniwch y dysgwyr, drwy drafodaeth, i ateb y cwestiynau yn y llyfr gwaith. Mae’r syniad bod yr hylosgi’n dibynnu ar ocsigen yn cymysgu gyda methan yn bwysig, yn ogystal â’r ffaith bod y swigod yn codi oherwydd bod methan yn llai dwys nag aer.
Atebion
Arsylwadau’r dysgwyr eu hunain, a allai gynnwys swigod sebon, fflamau melyn/oren a ffrwydrad.
Mae’r swigod methan yn codi oherwydd bod nwy methan yn llai dwys nag aer. 


Gweithgaredd 6: alcenau (30 munud)
Defnyddiwch y pwyntiau allweddol rhagarweiniol ar gyfer Gweithgaredd 6 ar sleid 38 i egluro beth yw alcenau. Bydd y dysgwyr yn labelu’r bond dwbl mewn alcen ac yna’n gwneud modelau o’r tri alcen cyntaf gan ddefnyddio’r citiau Molymod.
Atebion (hefyd ar sleidiau 39–48)
1. [image: Fformiwla graffig lawn ar gyfer ethen gyda saeth yn pwyntio i fyny at y bond dwbl rhwng y ddau atom carbon gyda’r label bond dwbl](a) 



1. 
	Moleciwl
	Fformiwla foleciwlaidd

	Wedi adeiladu model Molymod?

X/
	Fformiwla graffig

	ethen
	C2H4
	
	[image: Full displayed formula for ethene ]

	propen
	C3H6
	
	[image: Full displayed formula of propene]

	bwten
	C4H8
	
	[image: Full displayed formula of but-1-ene ]
neu 
[image: Full displayed formula of but-2-ene ]




Gellir tynnu sylw’r dysgwyr at isomerau bwten – ond nid oes angen unrhyw fanylion ar hyn o bryd.
Nid yw methen yn bodoli oherwydd mae gan alcenau fond dwbl rhwng dau atom carbon – dim ond un atom carbon fyddai gan fethen.
Pan ychwanegir un atom carbon at y gadwyn, ychwanegir dau yn rhagor o atomau hydrogen. Mae nifer yr atomau hydrogen ddwywaith yn fwy na nifer yr atomau carbon.
Dyma’r fformiwla gyffredinol ar gyfer unrhyw alcen: CnH2n.
Fformiwlâu graffig ar gyfer un isomer sydd yn y tabl (pent-1-en, hecs-1-en, hept-1-en ac oct-1-en), ond mae isomerau eraill y gallai’r dysgwyr eu lluniadu ar gyfer pob moleciwl. 
Gallech gyflwyno’r syniad o isomerau i’r dysgwyr ar y pwynt hwn a dangos rhai o’r adeileddau posibl eraill iddynt, ond nid oes angen iddynt ddeall y cysyniad ar y lefel hon.
Dyma’r isomerau:
Penten: pent-1-en, pent-2-en
Hecsen: hecs-1-en, hecs-2-en, hecs-3-en
Hepten: hept-1-en, hept-2-en, hept-3-en
Octen: oct-1-en, oct-2-en, oct-3-en, oct-4-en



	Moleciwl
	Fformiwla foleciwlaidd

	Wedi adeiladu model Molymod?

X/
	Fformiwla graffig

	penten
pum atom carbon
	C5H10
	
	[image: Full displayed formula of pent-1-ene ]

	hecsen
chwe atom carbon
	C6H12
	
	[image: Full displayed formula of hex-1-ene ]

	hepten
saith atom carbon
	C7H14
	
	[image: Full displayed formula of hept-1-ene ]

	octen
wyth atom carbon
	C8H16
	
	[image: Full displayed formula of oct-1-ene ]


Ydy, mae safle’r bond dwbl yn bwysig.
Y rheswm am hyn yw y gall alcenau sydd â mwy na phedwar atom carbon fod â bondiau dwbl mewn gwahanol safleoedd o’r moleciwl (gan ffurfio isomerau). Mae hyn yn effeithio ar siâp y moleciwl ac, yn aml, ar ei briodweddau.
[image: A red background with white text to highlight a career link]
Technegydd gwyddoniaeth mewn ysgol
Gwyliwch broffil swydd Sandrine, sydd ar gael ar sleid 48 ac yn rsc.li/3ZpDhAv. Mae hi’n dechnegydd gwyddoniaeth mewn ysgol ac mae’n defnyddio ei gwybodaeth a’i sgiliau i ddylunio, paratoi a phrofi sesiynau ymarferol ar gyfer gwersi cemeg a gweithgareddau allgyrsiol.
Gweithgaredd 7: adweithiau alcenau (20 munud)
Gellir cynnal y gweithgaredd hwn fel gwaith ymarferol neu arddangosiad yn y dosbarth o sut mae alcenau’n dadliwio dŵr bromin. 
Gwnewch yn siŵr bod y dysgwyr yn dilyn yr holl weithdrefnau a’r cyfarwyddiadau diogelwch ar gyfer y gwaith ymarferol yn drylwyr. 
Defnyddiwch sleid 51 yn y cyflwyniad PowerPoint i grynhoi canfyddiadau’r dysgwyr.
	Alcan ynteu alcen
	Ymddangosiad dŵr bromin (Br2 (dyfr)) cyn ychwanegu’r alcan/alcen
	Ymddangosiad dŵr bromin (Br2 (dyfr)) ar ôl ychwanegu’r alcan/alcen

	Hecsan
	oren
	oren

	Hecsen
	oren
	di-liw


Atebion
1. Mae bromin yn adweithio â’r bond dwbl carbon–carbon, gan achosi i’r lliw newid o fod yn oren i fod yn ddi-liw. Nid yw alcanau’n cynnwys y bond adweithiol hwn felly nid ydynt yn dadliwio dŵr bromin.


Gweithgaredd 8: grwpiau gweithredol (20 munud)
Erbyn hyn, dylai’r dysgwyr allu defnyddio’r citiau Molymod yn eithaf hyderus, gan gyfeirio at y fformiwlâu adeileddol a roddir. 
Efallai na fydd y dysgwyr yn gyfarwydd â’r term grŵp gweithredol, felly mae’n werth mynd dros yr ystyr gan ddefnyddio sleid 53 yn y cyflwyniad PowerPoint sy’n dweud ‘Mae grŵp gweithredol yn atom neu’n grŵp o atomau sy’n pennu priodweddau cemegol y cyfansoddyn y mae’n rhan ohono. Bydd cyfansoddion sy’n cynnwys yr un grŵp gweithredol yn rhannu priodweddau cemegol tebyg.’
[image: A red background with white text to highlight a career link]
Arbenigwr technegol ar gyfer addysgu
Tynnwch sylw at yrfaoedd ym maes cemeg gyda’r proffil swydd sydd ar gael yn rsc.li/3CBTNDI. Mae Mike yn arbenigwr technegol ar gyfer addysgu yn Adran Gemeg Prifysgol Manceinion. Mae’n defnyddio ei wybodaeth a’i sgiliau i gefnogi israddedigion ac ôl-raddedigion cemeg, drwy sicrhau bod ganddynt yr holl gyfarpar, deunyddiau a chemegion sydd eu hangen arnynt i gynnal arbrofion ac ymchwiliadau mewn modd diogel. 

Yn y gweithgaredd hwn gofynnir i’r dysgwyr adeiladu modelau o foleciwlau gyda gwahanol grwpiau gweithredol ac adnabod y grŵp gweithredol drwy roi cylch o’i gwmpas ar y fformiwlâu graffig maent wedi eu lluniadu. Gall y sleidiau PowerPoint helpu i gyflwyno amrywiaeth o grwpiau gweithredol.
Mae’r atebion i Weithgaredd 8 i’w gweld ar sleidiau 54–58 yn y cyflwyniad PowerPoint. Ewch drwy bob sleid gyda’r dysgwyr a gofynnwch iddynt wirio eu hatebion.


Atebion
1. a 2.
	[bookmark: _Hlk112834431]Grŵp gweithredol
	Enghraifft o enw a fformiwla cyfansoddyn
	Wedi adeiladu model Molymod?

X / 
	Fformiwla graffig

	alcen
	bwten
C4H8
	
	[image: Full displayed formula for but-1-ene with the carbon to carbon double bond between the first and second carbon atoms circled]

	alcohol
	ethanol
CH3CH2OH
	
	[image: Full displayed formula for ethanol with the OH group circled]

	asid carbocsylig
	asid ethanöig
CH3COOH
	
	[image: Displayed formula of ethanoic acid with the COOH group circled]

	aldehyd
	propanal
CH3CH2CHO
	
	[image: Full displayed formula for propanal with the carbon bonded to the oxygen circled]

	ceton
	propanon
CH3COCH3
	
	[image: Full displayed formula of propanone with the CO group in the centre circled]


Mae’n werth pwysleisio yma i’r myfyrwyr, er mai’r grŵp carbonyl (C=O) yw’r grŵp gweithredol ar gyfer aldehydau a chetonau, mae ganddynt briodweddau cemegol gwahanol oherwydd safle gwahanol y grŵp carbonyl yn eu hadeileddau. Mae’r grŵp carbonyl wastad ar ddiwedd cadwyn garbon mewn aldehydau a rhwng dau atom carbon mewn cetonau.

Cwis cyflym (10 munud)
Mae sleid 59 yn y cyflwyniad PowerPoint yn cynnwys pedwar cwestiwn i’r dysgwyr eu hateb ar fyrddau gwyn bach, ar lafar mewn grwpiau bach neu drwy drafodaeth ar gyfer y dosbarth cyfan.
Atebion (hefyd ar sleid 60)
1. Mewn bondio cofalent, mae dau atom yn rhannu electronau eu plisg allanol i gael plisg allanol llawn.
Pentan
Dim ond bondiau carbon i garbon sengl sydd mewn alcanau, tra bo alcenau’n cynnwys o leiaf un bond carbon i garbon dwbl.
Ydy – dyna’r fformiwla graffig gywir ar gyfer pentan.
Gwaith cartref 
Rhowch y cwestiynau gwaith cartref i’r dysgwyr eu cwblhau ar ôl y sesiwn.
Atebion
1. Pan fydd cyflenwad helaeth o ocsigen, bydd hylosgiad cyflawn yn digwydd.
tanwydd + ocsigen  carbon deuocsid + dŵr
Pan fydd y cyflenwad ocsigen yn gyfyngedig, bydd hylosgiad anghyflawn yn digwydd.
tanwydd + ocsigen  carbon monocsid + carbon + dŵr

	[image: Full displayed formula for oxygen gas]
	[image: Full displayed formula of methane gas]
	[image: Full displayed formula for ethene ]

	Enw: ocsigen
Fformiwla: O2
	Enw: methan
Fformiwla: CH4
	Enw: ethen
Fformiwla: C2H4

